(১)ইন্টারনেট যুগে পুরুষদের যৌনাকাংখা তৈরীর ক্ষেত্র এমনিতেই তৈরী হয়ে আছে সর্বত্র যা হাত বাড়ালেই পাওয়া‌ যায় নিমিষের মধ্যেই , তার উপর যদি আবার উত্তেজনা সৃষ্টিকারী প্রচারনা চালানো হয় দেশের সর্বোচ্চ কর্তা-ব্যক্তিদের মাধ্যমেই, তখন এর বিস্তার লাভ করাটাই কি স্বাভাবিক নয় ? বর্তমান সরকার ক্ষমতায় আসার পর থেকে স্বাধীনতা বিরোধী জামাত-শিবিরের বিরুদ্ধে যুদ্ধাপরাধের অভিযোগ আনতে গিয়ে প্রধানমন্ত্রী থেকে শুরু করে ১৪দলীয় জোটসহ দেশের অধিকাংশ বুদ্ধিজীবিগন ভবিষ্যত পরিনতির কথা কোনরকম না ভেবেই ব্যাপক ভাবে জামাতীদের বিরুদ্ধ‍ে যুদ্ধকালীন সময়ে ধর্ষনের ঘটনা ঘটানোর দাবী করে আসছে প্রায় প্রতিনিয়ত বিভিন্ন প্রিন্টমিডিয়া ও এলেকট্টোনিক মিডিয়াগুলিতে । এমনকি আমাদের মাননীয়া প্রধানমন্ত্রীকেও প্রায় প্রতিনিয়তই জামাত প্রসংগ আসলেই টিভির খবরে বলতে শুনি,”আমার মা-বোনদের যারা ধর্ষন করেছে‍ তাদের কোন রেহাই নেই ।” খুবই সত্য কথা । কিন্ত আপনার দাবী করা মা-বোনরা যে আপনার নিজের আপন মা-বোন না এই কথাটি এই দেশের অশিক্ষিত জনগোষ্ঠির কতজন লোক বুঝতে পারছে ? আপনার নিজের মা-বোন যদি অনুরুপ ঘটনার শিকার হতো তাহলে কি আপনি এখন যেভাবে প্রিন্ট ও এলেকট্রোনিক মিডিয়ার সামনে অত্যন্ত জোরালো কন্ঠে বলে বেড়ান, তা বলতে পারতেন ? এমন একটি ধর্ষিতার উদাহরনও কি আপনি দিতে পারবেন‍, ‍যে আপনার মতো করে মিডিয়ের সামনে নিজেকে ধর্ষিত হিসাবে প্রকাশ করতে ? পারবেন কি দেখাতে ধর্ষিতার কোন মা-বাবা বা ভাই-বোনকে, নিজের কন্যার বা বোনের ধর্ষিত হবার কথা মিডিয়ায় আপনার মতো করে বলে বেড়াতে ? আপনি প্রধানমন্ত্রী হয়ে যখন কোন কথা সাংবাদিকদের সামনে বলেন, তখন ঐ কথাটি বিদ্যুতের গতিতে দেশ-বিদেশের সর্বত্র ছড়িয়ে পড়ে মুহুর্তের মধ্যেই, এই কথাটি কি মাননীয়া প্রধানমন্ত্রী আপনার নলেজে নাই ? মাননীয় প্রধানমন্ত্রীর দাবীকৃত মা-বোনদের ধর্ষিত হওয়ার ৪২ বছর পর‍ যদি বিচার কাজ সবে মাত্র শুরু হয়, তবে বর্তমান সময়ে সংঘঠিত অপরাধ সমূহের বিচার কোনদিনও হওয়ার কি কোন সম্ভাবনা থাকে ? অনুরুপ অসচেতনভাবে শীর্ষ রাজনীতিবিদ থেকে শুরু করে সকল শীর্ষস্থানীয় বুদ্ধিজীবিগন প্রায় প্রতিনিয়ত স্বাধীনতা যুদ্ধের সময়ে সংঘঠিত ধর্ষন ঘটনাগুলির বার বার জনসম্মুখে, পত্রপত্রিকা ও বিভিন্ন টিভি চ্যানেলে তুলে ধরে প্রকান্তরে ধর্ষন শব্দটিকে সকলের কাছে ব্যাপকভাবে পরিচিত বা জনপ্রিয় করে তুলছেন যা বর্তমানের ধর্ষন ঘটনার মহামারীর আকার ধারন করার পিছনে বলিষ্ঠ ভূমিকা রাখছে বলেই আমি দৃঢ়ভাবে বিশ্বাস করি । তাছাড়া যিনি ধর্ষিত হন, তিনি আমাদের সমাজে কলংকিত হিসাবেই সকলের কাছে মূল্যায়ীত হয়ে থাকেন । আর দশটা নারীর মতো স্বাভাবিক জীবন তাদের কাছে অধরা । তাইতো অনেক নারী ধর্ষিত হওয়ার পরে ভবিষ্যতের যন্ত্রনাময় জীবন বয়ে বেড়ানোর ভয়ে আত্নহত্যার পথ বেছে নেয় । কতটা কষ্টে, কতটা অপমানিত হলে এবং কতটা অসহায় হলে পড়ে একজন নারীকে আত্নহত্যার পথ বেছে নিতে হয়, তা কি আমাদের মহান রাজনীতিবিদেরা ও বুদ্ধিজীবিগন উপলদ্ধি করতে পারেন ? আপনারা যারা রাষ্ট্রীয় ক্ষমতায় অধিষ্ঠিত, আপনারা কেন বার বার ধর্ষন করেছে, ধর্ষন করেছে বলে চিৎকার চেচামেচি করেন ? কাকে শুনান আমাদের নির‍্যাতিত নারীদের অপনানিত হওয়ার কথা ? বিয়াল্লিশ বছরে একজন ধর্ষনকারীর বিচারও তো করতে পারেন নাই কিন্ত ভূক্তভোগীদের ঠিকই প্রতিনিয়ত অপমান করে চলেছেন । স্বাধীনতা যুদ্ধে সম্ভ্রমহারা নারীরা যতটানা ক্ষতিগ্রস্ত হয়েছে তারচেয়ে অনেক বেশী ক্ষতিগ্রস্ত হয়েছে স্বাধীনতার পরে এই ৪১ বছরে ধর্ষন ঘটনাকে নিয়ে রাজনীতি করার কারনে । এমন একজন রাজনীতিবিদও কি আছেন‍, ‍‍ যার মা-বোন ধর্ষিত হয়েছে আর তিনি তা বার বার টিভি ক্যামেরার সামনে দাঁড়িয়ে দাঁড়িয়ে সকলের উদ্দেশ্যে তুলে ধরেছেন ? তাছাড়া আল কোরআনে বর্নিত আছে,‍ যে অন্যের দোষ ত্রুটি গোপন রাখবে, রোজ কিয়ামতের দিন আল্লাহ তায়ালা তার দোষত্রুটি গোপন রাখবেন । অথচ আমরা কি করি ? কোন ধর্ষনের ঘটনার খবর পেলে সবাই যেন হুমড়ি খেয়ে পড়ি ঐ ঘটনার আদ্যোপান্ত জানার জন্য ও সকলকে তা জানানোর জন্য । একবারও ভাবি না এই ঘটনাটি ব্যাপকভাবে জানাজানি হয়ে পড়লে ভূক্তভোগীর কি হবে ? এই ক্ষেত্রে সবাইকে নিজেদের পরিবারের সদস্যদের বেলায় অনুরুপ ঘটনা ঘটলে কি করতেন বিবেচনায় নিয়ে পরবর্তী পদক্ষেপ নেওয়ার জন্য সকলের প্রতি অনুরোধ করছি ।